Public procurement notice: Prior Information Notice Without Call For Competition
Published: 2016-02-19
Buyer: Pohjois-Pohjanmaan sairaanhoitopiirin kuntayhtymä
Country: FI
Region: Pohjois-Suomi
Contract type: Supplies
CPV classification: 33000000

Technical requirements: Tämä ilmoitus on tietopyyntö. Tietopyynnön tarkoituksena on selvittää kattavasti markkinoilla olevien tuotteiden tarjoajia, palvelun laatua ja saatavuutta, sekä kustannustasoa ja hinnoitteluperiaatteita. Saatuja vastauksia käytetään käyttäjätestauksen suunnitteluun sekä hankinnan suunnitteluun, jotta mahdollinen tarjouskilpailu voidaan toteuttaa mahdollisimman tarkoituksenmukaisella tavalla. Tietopyyntö on siis tarkentava markkinakartoitus, eikä se näin ollen ole hankintailmoitus tai tarjouspyyntö, eivätkä Pohjois-Pohjanmaan sairaanhoitopiiri tai Oulun kaupunki ole velvoitettu tämän tietopyynnön perusteella hankintaan. Tietopyynnön perusteella valitaan laitteita erikseen järjestettävään käyttäjätestaukseen.
Pohjois-Pohjanmaan sairaanhoitopiiri ja Oulun kaupungin hyvinvointipalvelut suunnittelevat digitaalisten tutkimusvälineiden kokeilua ja käyttöönottoa. Digitaalisilla tutkimusvälineillä tarkoitetaan digitaalisia tai elektronisia stetoskooppeja sekä otoskooppeja ja oftalmoskooppeja, jatkossa käytetään tutkimusvälineistä termiä ”laitteet”.
Laite ja siihen liittyvä sovellus voi näyttää ja välittää tietoja paikallisesti ja/tai etäyhteydellä joko reaaliaikaisesti tai sen tietoja voi tallentaa sekä katsella ja kuunnella ja jakaa myös tallenteelta myöhemmin. Laitteen pitää tuottaa hyvälaatuista kuvaa/videokuvaa ja/tai ääntä, joka vastaa mahdollisimman muuttumattomana autenttista tutkimustilannetta. Laitteita pitää voida siirtää helposti työhuoneesta toiseen.
Laitteita käyttävät lääkärit ja hoitajat (jatkossa ”käyttäjät”) kokeilevat laitteita erikseen järjestettävässä testaustilanteessa. Laitteiden käyttökokeilut toteutetaan erillisessä testaustilassa. Laitteita testataan käyttäjien työasemia vastaavissa laite- ja sovellusympäristöissä (Oulun kaupungin Effica-työasema).
Laitteet ja niihin liittyvät sovellukset tulee olla käytettävissä, testattavissa ja arvioitavissa sovittavan testausjakson ajan. Testaustilanteessa käyttäjät voivat kokeilla eri laitteita yhtäaikaisesti. Käyttäjien testauskokemukset dokumentoidaan kirjallisesti ja testaustilanteista voidaan laatia videotallenne. Käyttäjien lisäksi testaustilanteissa on läsnä tutkijoita ja opiskelijoita. Kukin laitetoimittaja saa tietoa vain omien laitteidensa testaustuloksista erikseen sovittavalla tavalla. Laitteiden hankinnasta sairaanhoitopiirin tai hyvinvointipalveluiden yksiköihin päätetään erikseen ja käyttäjätestauksen tulokset vaikuttavat hankinnan suunnitteluun.
Pyydämme tietoja markkinoilla olevista laitteista. Vastauksesta tulee selvitä laitteiden toimintaperiaate ja tekniset kuvaukset sekä laitteiden saatavuus käyttökokeiluun. Mikäli ratkaisu mahdollistaa Oulun kaupungin omien työasemien ja verkko- tai videoyhteyksien hyödyntämisen, tulisi vastauksessa olla myös työasemien ja etäyhteyksien tekniset vaatimukset. Lisäksi pyydämme alustavaa hinta-arviota ja esimerkki laitekokoonpanoa. Hinta-arviossa tulisi huomioida kaikki ratkaisun käytöstä syntyvät kustannukset, mukaan lukien mm. ratkaisun käyttöönotto, ylläpitomaksut ja käytönaikainen tukimaksu.
Tietopyyntöön annetut vastaukset eivät ole julkisia, eivätkä sido toimittajia. Pyydämme kuitenkin, että merkitsette vastauksen alkuun sanan liikesalaisuus, mikäli annetut vastaukset sisältävät liikesalaisuuksia. Pyydämme lähettämään vastaukset 29.2.2016 klo 16:00 mennessä sähköpostilla osoitteeseen antti.ukura@ppshp.fi ja viestin otsikoksi ”Tietopyyntö, digitaaliset tutkimusvälineet”. Lisätiedot: Timo Alalääkkölä, timo.alalaakkola@ppshp.fi tai Eila Erkkilä, eila.erkkila@ouka.fi, p. + 358 447034213.
Huom: Ilmoituksen lisätiedot löytyvät Tarjouspalvelu.fi -toimittajaportaalista. Suora linkki tämän ilmoituksen tietoihin löytyy Hilma-ilmoituksen lopusta: https://tarjouspalvelu.fi/ppshp/?id=53572&tpk=552356bc-858f-48ba-b7ec-46601ed7bc62